open-index/open-wikipedia-markdown huggingface dataset:
Kabana (Kòrsou)

**Kabana** o **Palma di Kòrsou** (*Sabal antillensis*), ta un espesie di palma di e género Sabal. E espesie aki ta raro i ta eksistí solamente na Kòrsou. El a keda deskribí pa promé biaha na 2017 pa Griff. & Freitas. Promé ku esei e palma tabata klasifiká komo *Sabal mauritiiformis* i *Sabal causiarium*. Inisialmente e espesie *Sabal antillensis* a wòrdu deskribi komo endémiko na Kòrsou i Boneiru, pero desde 2019 e poblashon na Boneiru a wòrdu reklasifiká komo ''Sabal lougheediana''.

## Distribushon
E kabana ta un úniko palma endémiko di e isla di Kòrsou. E ta situá prinsipalmente rib’e serunan di Knip, spesífikamente na Seru Gracia i Seru Bientu, ost di Seru Kristòfel. Na 2023 a deskubri un poblashon deskonosí te e momento ei, n’e banda ost di Seru Kristòfel, ampliando asina e área di distribushon natural. Durante e di dos konteo na 1979 a registra 323 ehemplar adulto. Despues ku a elimina e kantidat di kabritu fo’i Parke Nashonal di Sint Kristòfel na prinsipio di e añanan 90, e poblashon a oumenta te 1000 ehemplar adulto.

## Deskripshon
E palma ta destaká pa su tronkon di dwars y sunu ku por alkansa te 45 sèntimeter di diameter. E blachinan ta singular i kompakto riba otro na e tòp di e tronkon. E disko di blachi tin forma di wairu kòrtá ku mashá slepnan, di kueru, smal largu te 1 meter. Su flor ta blanku den forma di pluma te 20 sèntimeter largu. E mata terestial ta produsi un fruta bòl manera un bèshi i simia maron, rondó di 0.6 sèntimeter den promedio. En general e tin un altura di 4 pa 5 meter y por biba durante un periodo eksepshonalmente largu.

## Mira tambe
* Kabana of Palma di Boneiru

## Link eksterno
* DCNA BioNews: Sabal Palm en loslopende geiten, Youtube video (2021)
Laclé

**Laclé** por referi na:

## Hende

* Adriaan Laclé (1866-1935), empresario i komersiante prominente di  Aruba 
* Digna Laclé-Herrera (1954), poeta i polítiko di Aruba 
* Roland Laclé (1939-1997), polítiko arubano 
* Mary Wever-Laclé (1947-2020), polítiko di Aruba

## Otro

* Adriaan Laclé Bulevar, un kaya ku ta krusa e bario di Mon Plaisir na Oranjestad, Aruba
* Kaya Ing. R. Laclé, kaminda ku ta extende di Oranjestad pa Paradera
Mary Wever-Laclé

**Mary Silvany Filomena Wever-Laclé** (☆ 13 di augustus 1947 na Aruba - † 5 di november 2020 na Aruba) tabata un empresario y politico Arubiano. E tabata minister di Enseñansa y Labor di Aruba di 17 di juni 1998 te 30 di october 2001.

## Biografia
Mary Laclé a nace 13 di augustus 1947 como yiu di Maria Croes y Leonardo (Netty) Laclé. Su tata tabata politico di AVP, miembro di conseho insular for di su inicio na 1951, diputado di Colegio Ehecutivo y miembro di parlamento di Antias Hulandes. Cu su 12 aña el a wordo manda un internaat na Monster, Hulanda, un scol caminda multiple otro yiunan di politico tambe tabata bay scol. Un aña despues el a regresa Aruba pa motivo cu su tata a haya un stroke. Na 1967 el a caba MULO na Maria College. 

Entre 1967 y 1970 Wever-Laclé tabata traha pa ALM como ground passenger handler. Den e periodo aki e tabata activo como bendedor di productonan manera lingerie, paña di cama, serbete. Desde añanan 70 e tabata empresario na Oranjestad y doño di e negoshi "Masyfral", bendiendo articulo y asesorio di fiesta, ballet, casamento, carnaval, cosemento y obra di man. Ademas e tabata miembro activo di Aruba Tivoli Club (ATC), e club social mas bieu di Aruba, unda e tabata dirigi e comision di dama.

Na 1991 e tabata cofundado di "Fundacion 18 di maart" y a fungi como presidente di 1991 te 2018. E fundacion tin como meta pa tene e historia constitucional y politico di Aruba bibo y ta maneha na Plaza 18 di maart den Oranjestad e Monumento 18 di maart, inaugura na 1996. 

Wever-Laclé tabata casa cu Alvin Wever y hunto nan tabatin dos yiu muhe. Dia 14 di november 2020 e ta fayece na Horacio Oduber Hospital na edad di 73 aña a causa di e virus COVID-19.
Nusantara

**Nusantara** (indones: **Ibu Kota Nusantara**, IKN), ta e futuro kapital  di Indonesia. Su inougurashon ta planeá pa dia 17 di ougùstùs 2024, koinsidiendo ku e dia di independensia di e pais. Nusantara lo supstituí Jakarta komo kapital nashonal, un posishon ku e último a okupá desde ku a pais a proklamá su independensia na 1945.

E siudat ta situá na kosta ost di e isla di Borneo, den provinsia di Ost-Kalimantan. E lo kubri un área di 2,560 km² ku ta rondoná pa serunan, mondi i un bahia natural.
Andy Lee

**Rendolf Alonso (Andy) Lee** (☆ 3 di april 1965 na Aruba) ta un politicologo, ex-politico y desde 1 di januari 2024 miembro, representando Aruba, den Conseho di Estado di Reino Hulandes. Anteriormente, e tabata miembro y presidente di Parlamento di Aruba.

## Bida
Andy Lee a nace y lanta na Aruba como un di e tres yiu di Tai Fung Lee y Stella Croes. Despues di completa su enseñansa secundario na Colegio Arubano el a bay studia ciencianan politico na Hulanda, graduando na 1993 na Universidad di Amsterdam y a continua su formacion academico posteriormente na Universidad Erasmus Rotterdam.

Lee ta casa cu Margriet Tromp y hunto nan tin dos yiu muhe.

### Carera profesional
Na 1995, Lee a inicia su carera profesional na Aruba como investigador na Oficina Central di Estadistica (CBS) unda el a fungi como director durante e periodo 1995-2005. Entre 2012 y 2014 el ocupa e puesto di director di departamento di Relacionnan Exterior di Aruba, como sucesor di Agustin Vrolijk. 

Entre 2014 y 2018, Lee tabata minister plenipotenciario pa Aruba na Washington D.C., tanto bou di gabinete Mike Eman II como gabinete Wever-Croes I. Na su regreso na Aruba, el a traha como consehero di minister di Asuntonan General entre 2018 y 2020, y despues como hefe di e departamento di Investigashon di Banco Central di Aruba. Ademas, e ta doño y director di Lee Advisory Training & Real Estate. 

Entre 2014 y 2018, Lee a fungi komo minister plenipotensiario pa Aruba na Washington D.C., tanto bou di gabinete Mike Eman II komo gabinete Wever-Croes I. Na su regreso na Aruba, el a traha komo consehero di minister di Asuntunan General entre 2018 y 2020, y posteriormente komo hefe di Departamento di Investigashon na Banco Central di Aruba. Ademas, e ta doño y director di Lee Advisory Training & Real Estate.

Entrante 1 di januari 2024, Lee a wordo nombra miembro di Conseho di Estado di Reino representando Aruba, como sucesor di Milly Schwengle.

### Carera politico
Lee a debuta den politica na 2005 como candidato riba lista di partido AVP. E tabata miembro di Parlamento di Aruba entre 2005 y 2011. Na eleccion di 2009, el a wordo reelegi, obteniendo 1.009 voto personal como número 4 riba lista. 

Como parlamentario, Lee tabata conoci oa su estilo di debate fundamenta y su participacion activo den varios comision parlamentario. El a fungi ademas como presidente di Comision financiero-economico di Parlamento y di Comision di Asuntonan Exterior y di Reino. Na october 2009, el a wordo elegi presidente di Parlamento di Aruba. Na juni 2010, el a entrega su retiro como presidente, despues di a perde speransa den e reforma di e sistema parlamentario apesar di varios intento. 

Na fin di 2011, Lee a bandona su mandato parlamentario y a retira for di politica activo.
Lista di minister di Salubridat, Medio Ambiente i Naturalesa di Kòrsou

E **minister di Salubridat, Medio Ambiente i Naturalesa di Kòrsou** ta miembro di konseho di minister di Kòrsou. E funshon ta eksistí desde 10 di òktober 2010, fecha ku Antia Hulandes a keda disolbé i ku teritorio insular di Kòrsou a atkerí e status di pais dentro di Reino Hulandes.

## Mira tambe
* Ministerionan di pais Kòrsou
Yuana pretu di Saba

E **yuana pretu di Saba** (*Iguana iguana melanoderma*) ta un supespesie di e yuana bèrdè (*Iguana iguana*), endémiko di e islanan Saba i Montserrat. Sinembargo evidensia eksterno ta indiká posibel distribushon den otro partinan di region karibense, entre otro na islanan Birgen i e isla di Vieques.

Na 2020 e yuana pretu a wòrdu deskribí komo un espesie distinto, apesar di su klasifikashon den registro di reptil komo un supespesie di e komun yuana bèrdè. International Union for Conservation of Nature (IUCN) ta konsidera e reptil komo krítikamente menasá.
Vieques

**Vieques** (ofisialmente **Isla de Vieques**) ta un isla i munisipio di e teritorio merikano di Puerto Rico. E isla ta situá 13 km ost di e isla di Puerto Rico i ta forma ademas parti di e grupo di isla konosí komo islanan birgen spaño. Vieques tin un superfisie di 135  km² i un poblashon di 8.249 habitante segun senso 2020. E isla ta reparti den ocho bario, inkluyendo esun prinsipal yamá Isabel Segunda.

## Galeria

Fail:Locator-map-Puerto-Rico-Vieques.svg|Vieques, isla ost di Puerto Rico
Fail:Isabel Segunda, Vieques, Puerto Rico.jpg|Bista riba Isabel Segunda
Breda

**Breda** ta un siudat i munisipio na Hulanda, den provinsia di Noord-Brabant. E tin 185.072 habitante (13 di september 2022) i ta e di nuebe siudat mas grandi di e pais i despues di Eindhoven i Tilburg e di tres mas grandi di Noord-Brabant. E ta situá na un distansia igual for di e siudatnan Rotterdam i Antwerpen. 

## Galeria

Map - NL - Municipality code 0758 (2009).svg|Munisipio di Breda den Noord-Brabant
P1030216 copyGrote Markt Breda.jpg|Grote Markt den sentro di Breda
John F. Kennedy

**John Fitzgerald (Jack) Kennedy** (☆ (29 di mei 1917 na Brookline, Massachusetts - † 22 di novèmber 1963 na Dallas, Teksas), tambe konosi bou su inisialnan **JFK**, tabata un polítiko merikano i e di 35 presidente di e Estadonan Uni di Merka di 1961 te su asesinato na 1963 durante un bishita ofisial na Dallas. E tabata e persona mas hoben tanto na inisio komo na final di su termino di presidensia. Kennedy tabata presidente durante e klimaks di Guera Friu i mayoria di bes su maneho di relashonnan eksterior tabata toka e relashonnan ku  Union Sovietiko i  Cuba. Antes di su presidensia el a representa Massachusetts komo miembro di Partido Demokratiko di Merka den tur dos kamara di e kongreso merikano.

## Galeria

JFK limousine.png|Bishita na Dallas dia di su asesinato
Coat of Arms of John F. Kennedy.svg|Eskudo di John F. Kennedy
Yuana bèrdè

E **yuana bèrdè** (*Iguana iguana*) ta un espesie di lagadishi grandi di e género Iguana. Usualmente e ta wòrdu simplemente yamá yuana, shilip (Kòrsou) of yuwana (Aruba). E ta un di e lagadishinan mas konosí pa motibu di su grandura i e echo ku e ta komedó di blachi. E ta popular den parkenan zoológiko i asta hende ta tene nan komo bestia di kas eksótiko. Na Aruba e espesie ta protege pa lei.

## Nòmber i taksonomia
E yuana bèrdè a wòrdu deskribí sientífikamente pa promé bes na 1758 dor di e sueko Carl von Linnaeus bou di e nòmber *Lacerta Igvana*. E palabra *igvana* o sea yuana ta originá di e palabra Taino *"iwana"*. E nòmber yuana bèrdè ta referí tantu na su koló di kurpa komo na su aparensia típiko di yuana. Den *Iguana iguana* tin kuater supspesie rekonosí:
* *Iguana iguana iguana*
* *Iguana iguana insularis*
* *Iguana iguana sanctaluciae*
* *Iguana melanoderma* (konosí komo yuana pretu di Saba).

## Distribushon
Kompará ku otro sortonan di yuana e área di distribushon natural di e yuana bèrdè ta grandi. Den kontinente Amérika e ta kubri mayoria pais desde Mexico den nort te sur di Brasil i Paraguay den sùit i tin presensia riba un gran kantidat di isla den Laman Karibe. E ta nativo na e islanan Birgen, Montserrat, Sint Lucia, Sint Vincent i Grenadinanan, Grenada, Trinidad i Tobago, San Andrés, Providencia, Aruba, Kòrsou i Boneiru. Riba Islanan Kaiman, Sint Barth, Saba i Sint Maarten e poblashon no ta indígena sino introdusí.

## Deskripshon
E yuana bèrdè ta biba i ta pasa mayoria di su tempu den mata unda e ta kome blachi. Generalmente su koló ta bèrdè, pero esaki por varia entre bèrdè pa biña i asta te maron-kòrá of pretu. Mas aleu e reptil por adaptá su koló un tiki na e koló den su serkania. Riba e rabu tin strepi skur.

E kurpa di e yuana bèrdè tin usualmente un largura di 45 cm; e rabu ta representa dos tersera parti di su largura total. Fo'i kabes te rabu e por alkansa 1.7 m den largura, aunke algun ehemplar a yega di alkansa mas di 2 m ku un peso di mas ku 9 kilo. Den lugánan seko of árido, manera e islanan ABC, e reptil ta komunmente mas chikitu. Akinan e largura di e kurpa (sin rabu) masha poko ta surpasa 23 pa 26 cm. E tin patanan fuerte i skerpi ku kual e por move i subi riba e barankanan mas stret. Karakterístiko di e espesie ta e "sambechi" ku ta kolga bou di e tambú di horea. Riba kabes i lomba tin un peña di sumpiña ku ta yuda pa proteg'e kontra bestianan feròs. E rabu por wòrdu usa pa dal i herida manera un zuip. Yuananan macho ta mas grandi ku esunnan embra i nan kabes i peña tambe ta mas grandi. Serka machonan adulto e sumpiña por alkansa 8 cm di largura.

## Galeria

File:Baby Iguana in Curacao.jpg|Yuana bebi
Curaçao (14149914672).jpg|Yuana adulto (Kòrsou)
Curacao Iguana iguana 2021 3.jpg
File:Reptiles JIHI 021.jpg|Yuana ku sambechi
File:Sand Crawler - Iguana (2897725440).jpg|Yuana ku rabu strepiá (Aruba)
File:20190429 Iguana Oranjestad Aruba .jpg|Yuana riba baranka na puerto di Oranjestad
2027

**2027** lo ta un aña komun ku a kuminsa riba un djabièrné riba e kalènder gregoriano. E ta marka e di 2027 aña despues di Kristu; e di 27 aña di e di tres milenio i di siglo 21 i e di ocho aña di dékada 2020. Karnaval ta kai riba 7 di febrüari, Bièrnèsantu riba 26 di mart i Pasku Grandi riba 28 di mart i 29 di mart.

## A sosodé
**Sin fecha**
* Na Boneiru ta selebra 500 aña di eksistensia di Rincon, e pueblo mas bieu di eks-Antias Hulandes.

**Yanüari**

**Febrüari**

**Mart**
* 17 - Den Hulanda Karibense lo tene elekshon pa Konseho Insular. E biaha aki e kantidat di asiento lo ta mas amplio: Boneiru ta bai di 9 pa 11, Sint Eustatius ta bai di 5 pa 7 i Saba ta bai di 5 pa 7 asiento.

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**
Trupial Kachó

**Trupial Kachó** (Boneiru i Kòrsou) of **Gonzalito** (Aruba/Venezuela) (*Icterus nigrogularis*; ingles: *yellow oriole*, hulandes: *gele troepiaal*)  ta un espesie di para di kanto di e famia Icteridae (trupial).

## Distribushon
E para ta nativo den e zona nort di Sur Amérika i tin presensia na islanan ABC, Colombia, Venezuela, Guyana, Trinidad i Tobago, Guyana Franses, Sürnam i e parti nort di Brasil.
Den *Icterus nigrogularis* tin kuater supspesie rekonosí:
* *Icterus nigrogularis nigrogularis* (Hahn, 1819) - na parti nort di Colombia; na Venezuela, Guyana, Sürnam, Guyana Franses i nort di Brasil huntu ku e estadonan Roraima i Amapá;
* *Icterus nigrogularis curasoensis* (Ridgway, 1884) – na Aruba, Boneiru i Kòrsou;
* *Icterus nigrogularis helioeides* (AH Clark, 1902) – na isla di Margarita na kosta karibense di Venezuela;
* *Icterus nigrogularis trinitatis* (EJO Hartert, 1913) – na isla di Trinidad, isla di Monos i den region nortost di Venezuela riba e peninsula di Paria.

## Deskripshon
E espesie ta un para ku ta biba den mondi habri, den mata di mondi i hardin. E ta mas of menos 20 sèntimeter di largura i pa gran parti hel ku kachete, nèk i ala pretu. E tin miedu di hende, pesei ta hañé mas tantu den terenonan inhabitá i seku ku wabi i kadushi. E ta konosí pa su nèshinan den forma di boter kolga na taki fini komunmente altu den mata. E ta haya 2 pa 3 webu. E trupial kachó ta kome prinsipalmente insekto, ku e ta buska entre e flor i blachinan di un mata. E ta suplementá esaki ku fruta i nektar.

## Galeria

Yellow Oriole - Curaçao, January 2023.jpg|Trupial kachó riba un taki di wabi na Kòrsou
Icterus nigrogularis (Turpial amarillo) (14010914802).jpg|Trupial kachó na Colombia
Kol-e100-.jpg|Nèshi di trupial kachó na Colombia
Sapo

**Sapo** (nomber cientifico: *Rhinella marina*; anteriormente conoci como *Bufo marinus*) ta un anfibio di tera di famia bunfonidae y ta un especie invasor na Aruba for di añanan 60. 

Un Arubiano a introduci e sapo na Aruba for di Colombia y a laga nan los den tanki di awa. E sapo tin impacto negativo ariba e fauna di Aruba, manera e dori. Sinembargo, e santanero (*Leptodeira bakeri*) ta wordo considera como un "pest control" contra e sapo.
Lora

**Lora** (*Amazona barbadensis*; ingles: *yellow shouldered amazon*, hulandes: *geelvleugelamazone*)  ta un especie di parha di e famia Psittacidae. E ta un parha endemico na Venezuela, Boneiro, Margarita y La Blanquilla unda e ta vulnerabel como especie. 

## Distribucion y habitat
E lora ta presente den extremo nort di Venezuela y riba e islanan cercano manera Aruba, Corsou y Boneiro. Na Kòrsou e no ta nativo sino a wordo introduci. For di aña 1947 e especie a wordo extermina na Aruba, debi na jaagmento ilegal pa bendemento como mascota, y matamento pa motibo cu e lora tabata wordo considera un plaga pa agricultura. Desde 2017 e ta protegi pa ley bou Ordenansa di Naturalesa di Aruba. Na fin di 2023 ACF a reintroduci 25 lora den naturalesa Arubano, sinembargo ya den 2025 un caida den e cantidad a keda observa.

E habitat di e lora ta terenonan di vegetacion arido cu hopi kadushi y matanan di mondi. E parha ta traha neishi den e aperturanan di baranca, palo y kadushi grandi. E populacion total ta estima entre 1700 y 5600 parha adulto. Na Boneiro a conta 995 lora na januari 2021, mientras un aña prome esaki tabata 1228. E especie ta poni riba e lista cora di International Union for Conservation of Nature and Natural Resources (IUCN) como su existencia ta depende di medidanan di proteccion. Pa e lora aki tin restriccion di traficacion na vigor.

## Descripcion
E parha ta 33 centimeter largo y su color ta generalmente berde. Caracteristico ta e plumanan; e rand smal di color berde scur riba e pluma ta haci esaki aparenta scama. E berde riba e pechu y barica tin un tint di blauw. E berde riba e kabes ta bira gradualmente geel riba e frenta y rond di e wowo. Bou di e wowo e geel ta cambia prome den blauw cla y despues berde. Ademas tin mancha di color riba e schouder i parti di e pianan. Ora e lora ta bula por mira e color cora riba e ala i e color blauw scur riba e punta di e plumanan di ala.
Isla di Margarita

**Isla di Margarita** (spaño: *Isla de Margarita*) ta e isla mas grandi di e estado di Nueva Esparta na Venezuela, situá na kosta nortost di e pais. Estado Nueva Esparta ta konstituí pa e islanan Margarita, Coche i Cubagua i ta e uniko estado insular di Venezuela. E isla tin un superfisie di 1150 km² i un poblashon di 425.000 habitante. Mayoria di e poblashon ta biba na parti ost di e isla unda ta ubiká e siudatnan grandi di Porlamar i Pampatar banda di La Asuncion, kapital di e estado. E industrianan mas importante ta turismo, peska i konstrukshon.
Aña Nobo

**Aña Nobo** ta e dia ku ta selebrá e kuminsamentu di e aña kalendario nobo. Den e mundu oksidental e dia aki ta kai riba 1 di yanüari, den otro kulturanan hopi biaha riba otro fechanan. E aña nobo ta inisia promé na Kiribati (zona di tempu UTC+14) i komo último ta yega na islanan di Baker i Howland (zona di tempu UTC−12). Desde promé di yanüari 1600 Eskosia tabata e promé pais pa introdusí 1 di yanüari komo e promé dia di un aña nobo. Awendia hopi pais ta selebra Aña Nobo riba 31 di desèmber i promé di yanüari. Selebrashonnan frekuentemente ta inkluí fiesta i klapchi. Na e selebrashon aki ta usual pa desea otro felisidat i bon intenshon.

## Karibe Hulandes
Den Karibe Hulandes Aña Nobo ta un dia di fiesta ofisial. 
Kada isla tin su tradishonnan kon ta selebra e fin di un aña i e inisio di un aña nobo. Na Aruba tiramentu di klapchi, vürwerk i sendementu di pagara ta eventonan popular na kas i den mundu komersial, simbolisando "kore ku e fuku" y trese bon suerte, prosperidat i felisidat pa e Aña Nobo.

Segun tradishon folklóriko ta selebra tambe ku Dande na Aruba i ku Maskarada na Boneiru.
Fuikdag

**Fuikdag** ta un festival di músika den bahia di Fuikbaai na Kòrsou, ku ta tuma lugá riba e promé djadumingu di aña. Riba e dia aki Fuikbaai ta aksesibel eksklusivamente ku boto; bishitantenan ta yega sea ku nan propio boto, boto di hür of un tour di boto organisá. Durante e fiesta nan ta drif den awa riba taira pa landa, boto di goma of kama di aire. For di nan mesun boto DJ-nan di renombre ta organisá presentashonnan bibo. Den pasado, Chuckie, Afrojack, Dimitri Vegas & Like Mike, The Partysquad i Martin Garrix a toka aki. Fuikdag ta e evento den aire liber mas grandi na Kòrsou i un di esunnan mas grandi den region di Karibe.
 
## Origen i historia
E evento a surgi den forma natural. Na kuminsamentu di añanan 60 di siglo 20 e klup privá pa doño di yate i boto di vela grandi, Curaçao Yacht Club, tabata sirbí tur aña un desayuno amplio riba Aña Nobo pa 6'or di mainta. E desayuno aki tabata wòrdu bishitá tur aña dor di un sirkulo di amigu. Despues ku e klup a stòp di organisá esaki, e grupo di amigu, liderá pa Eduardo (Baba) Badaracco, a disidí di kontinua nan enkuentro tradishonal dor di navega kada uno den nan boto pa Fuikbaai pa di e manera hasi e dia uno spesial. Despues a kambia e fecha di 1 di yanüari pa e promé djadumingu di aña. Durante añanan e enkuentro a krese den popularidat i gradualmente a bira un evento pa públiko en general.

Na añanan 2021 i 2022 e evento no a tuma lugá pa motibu di e medidanan di e krísis di corona na Kòrsou. Sinembargo algun parandero si a bai Fuikbaai dia 9 di yanüari 2022, kaminda polis a trata en vano pa kaba ku e fiesta. Multanan a wòrdu imponé riba e doñonan di boto pa violashon di e prohibishon di reuní na laman.

Ront di e evento ta duna atenshon na su impakto ekológiko mediante un kampaña di konsientisashon pa animá e públiko pa manehá desperdisio responsablemente i mantené e bunitesa natural di e ambiente.
Fuikbaai

**Fuikbaai** ta un bahia situá na kosta sùitost di Kòrsou riba un distansia di 11 kilometer di e kapital Willemstad. E bahia ta largu i estrecho paralelo na e kosta i ta kasi será for di laman dor di un ref di koral. Desde 1875 a amplia su entrada artifisialmente, sinembargo e bahia ta aksesibel solamente pa barkunan mas chikitu. E kanal di nabegashon tin un largura di 44.8 meter i un profundidat di 7.92 meter. E bahia ta ser integrá mas i mas den e área di rekreashon di Spaanse Water.

Fuikbaai ta pertenesé na Mijnmaatschappij Curaçao (MMC) i ta konosí prinsipalmente pa su haf. Na e banda nort di e bahia tin dos plataforma pa karga i deskarga di semènt i otro material di konstrukshon. Aki e promé liña di ril na e isla a ser konstruí pa transporte di karga, ora ku na 1874 tabatin mester di transporte di fosfato for di área pa e haf na Fuikbaai.

Den serkania di e bahia tin e seru Tafelberg i e lugá Nieuwpoort. E bario di Fuik ta situá na e otro banda di Tafelberg i ta kai bou di Seru Grandi.

Desde añanan 60 di siglo 20 e evento anual yamá Fuikdag ta tuma lugá den e bahia interno riba e promé djadumingu di aña.


De fosfaatfabriek van de mijnmaatschappij Curaçao aan de Fuikbaai, Bestanddeelnr 252-2961.jpg|Fábrika di fosfaat na bahia.
De Fuikbaai met op de achtergrond de Tafelberg op Curaçao, Bestanddeelnr 252-2705.jpg|Bahia ku Tafelberg den fondo.
La Blanquilla

**La Blanquilla** ta un isla chikitu di Venezuela, atministrá komo un di e Teritorionan Federal di Venezuela. E ta situá nortwest di Isla di Margarita i west di e islanan Grenadina den Laman Karibe. E ta e di tres isla mas grandi di e pais. Na e parti sur-ost di e isla tin un base naval chikitu. Tin un pista di aterisahe chikitu pa avionnan chikitu ku ta trese turista pa pasa un dia. E isla tin un superfisie di 64,53 km² i no ta habita permanentemente.


Isla Blanquilla.png|Isla La Blanquilla den Laman Karibe
La blanquilla venezuela.jpg|Playa na La Blanquilla
Dia di Tres Rey

**Dia di Tres Rey** of **Epifania** (Latin: *Solemnitas Epiphaniae Domini*) ta un fiesta cristian ku ta wordo celebra tur aña riba 6 di januari y cu ta conmemora e caso bíblico (Mat. 2:1-18) di e hombernan sabio for di Oriente ku a mira un strea saliendo y a bay busca e rey di e hudiunan. Ora nan a yega Betlehem, nan a topa Hesus, e rey recien naci di e hudiunan. Probablemente aki ta referí na e vision di Bileam, e profeta di Moab, kende a mira un strea sali for di Jakòb (Number 24:17). 

E tres homber sabio a haña nomber. Na Griego nan tabata Apellius, Amerius y Damascus, den Hebreo Galgalat, Malgalat y Sarathin, pero nan a bira conoci pa nan nomber Persa latiniza: Gaspar, Melchor y Baltasar. Nan lo tabata tin 20, 40 y 60 aña di edad, numeronan cu ta simboliza e edadnan di bida di e adulto.
Curaçao Medical Center

**Curacao Medical Center** (CMC) ta un hospital general na Kòrsou, den Otrobanda na Willemstad.

E hospital a habri dia 10 di novèmber 2019 pa remplasá Sint-Elisabeth Hospital (Sehos) ku tabata parsialmente demolí. Pa e apertura a usa e nòmber *Hospital Nobo Otrobanda*. E hospital a ser konstruí dor di un konsorsio liderá pa Ballast Nedam, ku un diseño di Oeverzaaijer-Lyongo Architecten den kooperashon ku EGM Architecten.

Sehos, ku ta data di 1855, tabata e hospital mas importante di Antias Hulandes, pero e no tabata kumpli mas ku e rekisitonan. Na 1963 a desaroyá plannan pa remplasá e hospital, pero a kuminsá ku e plan di un hospital nobo. A pone e promé piedra na 2013. Curaçao Medical Center a wòrdu konstruí banda di Sehos. Despues di e apertura di Curaçao Medical Center, e pashèntnan a ser trasladá i e hospital nobo tabata operashonal den un siman.

Curaçao Medical Center tin 300 kama, pero durante e krísis di corona di 2020-21 a bolbe habri kamanan na Sint-Elisabeth Hospital pa pashèntnan ku no tabata asina urgente. Na aña 2022 e hospital tabata konta 1.254 empleado.

CMC ta afiliá na *[[Dutch Caribbean Hospital Alliance]] (DCHA)*, un organisashon kooperativo di hospitalnan den Karibe Hulandes. 

## Link eksterno
* Wèpsait ofisial di CMC
Lista di hungadó internashonalista den futbòl boneriano

Na aprel 2013, Federashon Futbòl Boneriano a keda otorgá membresia asosiá den CONCACAF i a wòrdu promové pa miembro ku pleno derecho na yüni 2014. Na 2013 Boneiru tambe a bira miembro di Caribbean Football Union (CFU).

Aki bou ta un lista di futbolista ku a yega di aparesé pa e selekshon nashonal boneriano for di momentu ku Boneiru a wòrdu aseptá den CONCACAF. E lista aki no ta inkluí hungadónan ku a representá Boneiru den kampeonatonan internashonal no ofisial antes ku a optené membresia di CONCACAF.
## A
*Jerson Agostien
*Jursen Albertus
*Thierry Anthony

## B
*Robbert Barendse
*Suehendley Barzey
*Angenor Beaumont
*Jozef Beaumont
*Sigrel Burnet

## C
*Kevinson Cecilia
*Leonard Coffie
*Naygel Coffie
*Raymiro Coffie

## F
*Tevin Francis
*Rishison Frans
*Robert Frans
*Terrence Frans

## G
*Igmard Gijsbertha

## H
*Tom Homburg

## J
*Rilove Janga
*Rolando Janzen
*Matias Jaurretche
*Rugenio Josephia

## M
*Giovanie Makaai
*Guillermo Montero

## P
*Lacey Pauletta
*André Piar
*Ilfred Piar

## R
*Pedro Rodriguez

## S
*Yurick Seinpaal
* Jamison Sint Jago
*Giandro Steba

## T
*Rachid Trenidad
*Terrance Trinidad

## V
*Miguel Valenzuela Ore
*Reuben Vlijt

## W
*Edelbert Winklaar

## Z
*Christian Zuninga
CITCO

**CITCO**, ofisialmente **Curaçao International Trust Company**, ta un kompania di servisio finansiero na Kòrsou. El a manehá kompanianan internashonal i fondonan di papel di balor, inkluyendo fondonan di hedge. E kompania a liderá den establesé e Antias Hulandes komo un pais di impuesto abou.

## Fundashon i aktividat
Ku e erupshon di Guera Mundial II, hopi kompania hulandes a deseá di evitá di keda bou di kontrol di Alemania. Mudansa di adres legal pa Kòrsou tabata un manera pa logra esaki. Den e situashon aki, Anton Smeets, desde 1938 notario na Kòrsou, a establesé un negoshi ku por a yuda ku esaki i a manehá kompanianan na nòmber di e doñonan.  E negoshi a kuminsá na 1940. E tipo di aktividat aki a benefisiá di e echo ku den sektor petrolero riba e isla tabatin personal kompetente riba tereno legal i di kontabilidat.

Despues di e guera, hopi kompania a bolbe Hulanda. E kompania Curaçao International Trust Company (CITCO) a keda establesé na 1948. Smeets a purba di haña manera pa kontinuá ku e aktividat di e añanan di guera. Despues ku a establesé Antias Hulandes na 1954, el a konvense e outoridatnan pa establesé un regimen di impuesto abou pa kompanianan estranhero ku ta registrá formalmente na Kòrsou. Antias Hulandes tabata e promé pais ku a establesé loke despues a bira konosí komo "ring-fencing", ku un impuesto masha abou pa kompania internashonal. A krea e negoshi di e "sektor offshore". E akuerdo di impuesto entre Hulanda i Merka for di 1955 tambe tabata konta pa e teritorionan hulandes den Karibe i a hasi esaki atraktivo pa kompania merikano pa establesé nan mes na Kòrsou.

Citco a enkargá su mes despues den diferente tipo di negoshi finansiero i bankario, inkluyendo fondonan di hedge. Na 1987 su yu hòmber Christopher G. Smeets a tuma over e kompania di su tata.

## Link eksterno
* Wèpsait ofisial CITCO
Hilda Heine

**Hilda Cathy Heine** (☆ 6 di aprel 1951 na Majuro) ta un edukador i polítiko di Islanan Marshall. E ta presidente di e Islanan Marshall desde 3 di yanüari 2024; esaki ta pa di dos okashon despues di a sirbi den e puesto aki for di 2016 te 2020. Promé ku el a tuma e puesto, e tabata minister di Enseñansa. E ta e promé persona di e Islanan Marshall ku a risibí un grado di dòktor, i ta fundadó di e grupo di derechonan di hende muhé "Women United Together Marshall Islands" (WUTMI).

Heine ta e promé muhé ku a bira presidente di e Islanan Marshall. Na 2016 e tabata tambe e promé presidente muhé di kualke pais di Mikronesia, i e di kuater muhé ku a sirbi komo hefe di gobièrnu pa kualke nashon independiente na Oseania (tras di Jenny Shipley i Helen Clark di Nueva Zelandia i Julia Gillard di Australia).
Majuro

**Majuro** ta kapital i siudat mas grandi di e Islanan Marshall. E siudat, ku ta situá riba e atol di koral di e mesun nòmber, tabatin 27.797 habitante na 2011. E ta forma un districto legislativo di e archipielago di Ratak denter di e Islanan Marshall. E atol tin un área di 9.7 kilometer kuadrá i ta envolví un laguna di 295 kilometer kuadrá. Meskos ku otro atolonan di e Islanan Marshall, Majuro ta konsistí di masanan di tera chikitu. E tin un klima tropikal di bientu di passaat, ku un temperatura promedio di 27 °C.
Dutch Caribbean Species Register

**Dutch Caribbean Species Register** (*Registro di Especie di Caribe Hulandes*, DCSR) ta un plataforma digital cu ta duna un bista amplio di e biodiversidad den Caribe Hulandes. E website, bou maneho di Naturalis Biodiversity Center na Leiden, a wordo lansa na november 2017. E ta destina pa sirbi como fuente pa academico, autoridad di gobierno, consehero, periodista, administrador di naturalesa y tambe pa publico interesa.

DCSR ta cubri e seis isla di Caribe Hulandes: Aruba, Boneiro, Corsou, Sint Eustatius, Sint Maarten y Saba, inklusivo Klein Bonaire i Klein Kòrsou.

## Colaboracion y participante

DCSR ta un producto di colaboracion entre diferente organisacion y institucion, incluso:
* Caribbean Netherlands Science Institute (CNSI)
* Dutch Caribbean Biodiversity Database
* Dutch Caribbean Nature Alliance (DCNA)
* Aruba Conservation Foundation
* STINAPA Boneiru
* CARMABI, Kòrsou
* Saba Conservation Foundation
* St. Eustatius National Parks Foundation
* Sint Maarten Nature Foundation
* Fundacion ANEMOON

Na nivel individual, varios cientifico y fotógrafo a contribui, entre nan Carel de Haseth (politico, poeta y escritor), André van Proosdij (botanico), Bert Hoeksema (biologo marino), Gerard van Buurt (biologo insular) y Tinde van Andel (botanico).

## Contenido
E portal ta duna informacion detaya tocante especie y subespecie cu ta biba na un of mas isla di Caribe Hulandes. Pa cada entrada ta inclui:
* e nomber cientifico acepta (cu autor)
* e nombernan na Ingles, Hulandes y Papiamento, ora disponibel
* sinonimo, si ta relevante
* status di proteccion internacional, ora aplicabel
* indicacion riba cua isla(nan) e especie ta presente (Aruba, Boneiro, Corsou, Sint Eustatius, Sint Maarten y/of Saba)
* mapanan di distribucion y imagennan cu fotografo a suministrá

Un distincion ta wordo haci entre especie nativo y especie introducí. Tambe por traha resumen specifico pa cada isla.

### Estadistica di registro
Un total di 9.939 especie a keda documenta den Caribe Hulandes. Nan ta subdividi den:
* 5.327 especie marino
* 4.655 especie terestre, awa dushi of awa brak
* 649 especie introduci 

Distribushon pa isla
* Aruba: 2.477 especie
* Boneiru (incl. Klein Bonaire): 3.149 especie
* Corsou (incl. Klein Corsou): 5.333 especie
* Saba: 2.253 especie
* Sababank: 839 especie
* Sint Eustatius: 2.977 especie
* Sint Maarten: 2.432 especie

Idioma di nombernan
* 1.002 nomber na Hulandes
* 5.834 nomber na Ingles
* 2.932 nomber na Papiamento

E registro di DCSR ta inclui tambe un coleccion amplio di material di sosten. Tin un lista di 1.618 referencia di literatura. Documentacion fotografico ta wordo suministra pa 69 fotografo, cu ta cubri 1.288 (sub)especie. E database ta contene en total 5.527 potret. Un total di 83 specialista a contribui na e identificacion y verificacion di especienan registra.

## Link externo
* Website Dutch Caribbean Species Registry
Gabriel Attal

**Gabriel Attal de Couriss** (☆ 16 di mart 1989 na Clamart (Fransia)) ta un polítiko franses. E tabata promé minister di Fransia, nombrá pa presidente Macron despues di e retiro di Élisabeth Borne, desde 9 di yanüari 2024 te 5 di septèmber 2024. Na edad di 34 aña, el a bira e persona mas hóben y e promé persona abiertamente homoseksual ku a sirbi komo promé minister di Fransia.

Komo miembro di partido Renaissance, Attal a subi rapidamente e rangonan polítiko despues di su elekshon den e Asamblea Nashonal na yüni 2017. El tabata seguidamente minister athuntu di e minister di Enseñansa Nashonal i Hubentut na 2018, kual a hasi'e e persona mas hóben pa sirbi den e gobièrnu franses, vosero di gobièrnu na 2020, minister di Akshon Públiko i Kontabilidat na 2022, i minister di Enseñansa Nashonal i Hubentut na 2023.
Bernardo Arévalo

**César Bernardo Arévalo de León** (☆ 7 di òktober 1958 na Montevideo) ta un diplomat, sosiólogo, eskritor, i polítiko guatemalteko, kende ta e di 52° presidente di Guatemala desde 14 di yanüari 2024. El a derotá e eks-promé dama Sandra Torres den e di dos tanda di e elekshon presidensial 2023 riba 20 di ougùstùs 2023. E ta susesor di Alejandro Giamettai, presidente di 2020 te 2024.

Arévalo ta yu di e eks-presidente di Guatemala, Juan José Arévalo. E ta miembro i kofundadó di e partido polítiko "Semilla". E ta diputado den Kongreso di Guatemala desde yanuari 2020. Previamente e tabata embahador na Spaña di 1995 te 1996 i minister athunto di Relashonnan Eksterior di 1994 te 1995.
Dutch Caribbean Hospital Alliance

**Dutch Caribbean Hospital Alliance**  (*Aliansa di Hospitalnan di Caribe Hulandes*, DCHA) ta un organisacion di cooperacion regional riba tereno di cuido medico den Caribe Hulandes. Su enfoke ta pa asisti y fortalece e hospitalnan riba e islanan pa ofrece e mihor cuido medico posibel local y regionalmente. Afilia ta Curaçao Medical Center (Corsou), Horacio Oduber Hospital (Aruba), Fundacion Mariadal (Boneiro) y Sint Maarten Medical Center (Sint Maarten).

E meta comun di DCHA ta pa reduci vulnerabilidad y dependencia, pero principalmente pa por garantisa continuidad di cuido medico special den futuro y pa aumenta e calidad y disponibilidad di cuido medico special caminda ta posibel. Pa haci esaki, DCHA ta desaroya un cooperacion ancra entre e paisnan den Reino Hulandes y partnernan strategico, cu prioridad riba bienestar di e pashent, mantencion di un situacion financieramente y economicamente saludabel y salvaguardia balornan cultural di e islanan. Tambe ta duna atencion na e entrenamento y disponibilidad di personal medico den Caribe Hulandes y caminda por lo uni i redistribui e cuido den exterior entre e hospitalnan miembro.

## Organisacion
Dutch Caribbean Hospital Alliance ta un asociacion cooperativo cu a wordo forma na 2021 y oficialmente funda dia 23 di juni 2022 na Hulanda. Su sede ta na Boneiro. 

## Link externo
* Website oficial di DCHA
Dutch Caribbean Nature Alliance

**Dutch Caribbean Nature Alliance**  (*Aliansa pa Naturalesa di Caribe Hulandes*, DCNA) ta un organisacion di cooperacion regional pa conserva, sostene y fortalece naturalesa den Caribe Hulandes. Su enfoke ta pa asisti e organisacionnan di parke nacional na Aruba (ACF), Boneiru (STINAPA), Corsou (CARMABI), Saba (Saba Conservation Foundation), Sint Eustatius (STENAPA) y Sint Maarten (Nature Foundation St. Maarten). 

E mision di DCNA ta pa salba e biodiversidad y promove conservacion duradero, tanto pa e recursonan biologico terestre como marino. Pa haci esaki, DCNA ta desaroya fuentenan sostenibel di financiamento manera un fondo fiduciario, construi capacidad pa medio di tayernan di entrenamento y promove e naturalesa sumamente bunita y unico, cu ta extende for di e mondinan exuberante te e rifnan di coral y duinnan di santo blanco. Recursonan biologico ta e base di un di e fuentenan principal di entrada riba e islanan: turismo di naturalesa. Ademas di enfoca riba e maneho sostenibel di e areanan protegi existente, DCNA ta contribui tambe na aumenta e concientizacion y conocemento di e balor di naturalesa.

## Organisacion
Dutch Caribbean Nature Alliance ta un fundacion no-gubernamental sin lucro cu a wordo forma na 1998 y oficialisa na 2005. E ta ser finansiá pa "Nationale Postcode Loterij" di Hulanda y e Ministerio Hulandes di Asuntonan Económico. E sede principal di DCNA ta na Boneiro. Presidente di directiva ta Hellen van der Wal y desde 2022 Arno Verhoeven ta director. 

Prinses Beatrix ta patrocinado di DCNA.

## Wak tambe
* Lista di parkenan nacional di Corsou

## Link externo
* Website oficial ''DCNA−Dutch Caribbean Nature Alliance''
Patagonia

**Patagonia** ta un region geográfiko den e parti sur di Sur Amérika i ta ekstende for di pasùit di riu Colorado te e estrecho di Magallanes. E teritorio ta abarka e paisnan Argentina i Chile. E region ta konsistí di e sekshon sur di e Serunan di Andes ku lago, fiord, selva i gletsjer na west i desierto, elevashon i mondinan na ost. Patagonia ta ser limita pa e Oséano Pasífiko na west, e Oséano Atlántiko na ost, i hopi kurpa di awa ku ta konekta nan, manera e estrecho of Magallanes, e kanal di Beagle, i e pasahe di Drake den sùit. E archipielago Tierra del Fuego tin biaha ta wòrdu inkluí den Patagonia.
Mbabane

**Mbabane** ta un siudat den Swaziland (tambe Eswatini), i un di e dos kapital (banda di Lobamba) ku ta sirbi komo kapital ehekutivo.

E siudat tin un poblashon estimá na 94.874 hende (2010), situá kanto di e riu Mbabane i su afluente e riu Polinjane den e serunan di Mdzimba. E ta ubiká den  region di Hhohho, di kua e ta tambe e kapital. E altitut promedio di e siudat ta 1.243 meter. E ta riba e karetera MR3.
Monrovia

**Monrovia** ta kapital di e pais di Liberia i ta situá pasùit di e desembokadura di e riu St. Paul den Oséano Atlántiko. E ta konta mas o ménos 470.000 habitante i ta tambe e siudat portuario mas importante di e pais. Na 2008 e distrito di Monrovia tabatin 1.010.970 habitante, esaki ta 29% di e poblashon di Liberia. Monrovia a wòrdu fundá na 1822. E nòmber di e siudat ta bini di James Monroe, ku na e tempu ei tabata presidente di Merka.
Stanley Betrian

**Stanley Mario Betrian** (☆ 1 di novèmber 1951 na Kòrsou) ta un polítiko di Kòrsou. E tabata e promé minister di Kòrsou ku a liderá un gabinete interino for di 29 di sèptèmber te ku 31 di desèmber 2012.

## Bida i karera
Stanley Betrian a nase riba 1 di novèmber 1951 komo yu di Oscar Betrian, polítiko i pa añanan largu lider di frakshon di PNP. El a kompleta HTS na Eindhoven i a studia derecho na Universidat Katóliko di Nijmegen. Betrian a traha na Banko Sentral di Antias Hulandes for di 1984 te ku 1992; promé komo hurista i desde 1986 komo direktor ehekutivo. 

### Politika
E tabata diputado di Finansa di Kolegio Ehekutivo di Teritorio insular di Kòrsou di 1993 te ku 1994. Entre 1994 i 2000 el a okupá e funshon di gezaghebber di Kòrsou. Seguidamente el a fungi komo presidente di  Stichting Implementatie Privatisering (StIP), Antilliaanse Medefinancieringsorganisatie (AMFO) i SER Kòrsou.

Despues di e retiro di gabinete Gerrit Schotte riba 3 di ougùstùs 2012, parlamento di Kòrsou a keda ofisialmente disolbí i elekshon nobo konvoká pa 19 di òktober di e mesun aña. Un mayoria den e parlamento a pidi gobernador Frits Goedgedrag pa nombra un gobièrnu interino. Gobernador ta nombra Dito Mendes komo formador. Riba su konseho, e gobernador interino, Adèle van der Pluijm-Vrede (Goedgedrag tabata den eksterior pa kuido médiko) a aseptá Schotte su renunsia, ku el a presentá na ougùstùs, i a nombra e polítiko independiente Betrian komo promé minister interino. Schotte a kualifiká e proseder aki komo 'gòlpi di estado' i tabata nenga di bandoná su puesto. E ora ei el a sera su mes ku su ministernan den Fort Amsterdam, e sede di gobièrnu di Kòrsou. Betrian a reakshoná dor di bisa ku e lo bai traha i no mester di e kamber di trabou di Schotte pa hasi esei.

Dia 30 di sèptèmber 2012 Betrian a huramentá komo promé minister di Kòrsou. Den su gabinete interino el a okupa simultaneamente e puesto di minister di Hustisia. Dia 31 di desèmber 2012, susesor di gabinete Betrian tabata e gabinete apolítiko (*zakenkabinet*) bou di promé minister Daniel Hodge.

Na 2018 Betrian a bira direktor ministerial i supervisor (MRT) pa minister Suzy Camelia-Römer, guiando e kambionan den kuido riba e isla. Esaki tabata inkluí e Curaçao Medical Center. Na 2020 a surgi konmoshon tokante e fakturanan pagá na MRT. Ora ku na 2022 e hospital a resulta di tin problema finansiero grandi, minister Javier Silvania a señala entre otro Camelia-Römer i Betrian komo esunnan kulpabel di e problemátika ront di e hospital. Algu ku Betrian a refutá.
Moroni

**Moroni** (árabe: موروني of Mūrūnī) ta kapital i e siudat mas grandi di Comores. Moroni ta nifiká "na e riu" (mroni na Shingazidja). E siudat ta situá na e kosta wést di e isla di Gran Comore, tambe konosí komo Njazidja. Ngazidja ta e isla mas grandi di e tres islanan prinsipal di e repúblika. Moroni tin un aeropuerto i un waf ku ta konektá ku e kontinente afrikano, otro islanan di archipiélago di Comores i otro islanan afrikano manera Madagascar. E siudat tin un poblashon di  41.557 habitante (2003).
Conakry

**Conakry** (tambe Konakry) ta kapital i e siudat mas grandi di Guinea. E ta un siudat portuario situá na Oséano Atlántiko. Conakry ta e sentro ekonómiko, finansiero i kultural di Guinea i tin mas o ménos 1.800.000 habitante (2017). E poblashon eksakto di Conakry ta difísil pa determiná, maske e "Bureau of African Affairs" di e Departamento di Estado merikano a calcula na 2007 ku ta dos mion, representando un sexto di e poblashon di e pais.
Lista di aeropuerto den Karibe Hulandes

Esaki ta un **lista di aeropuerto den Karibe Hulandes**, ordená segun isla unda e aeropuesto ta establesé.
Karibe Hulandes (antes Antias Hulandes) ta parti di e islanan di Antia Menor i ta konsistí di dos grupo di islanan den Laman Karibe: Aruba, Boneiru i Kòrsou (panort di e kosta di Venezuela) i tambe konosí komo Islanan ABC, i Saba, Sint Eustatius i Sint Maarten (situá sùitost di e Islanan Birgen) i tambe konosí komo e islanan di Islariba. 

## Lista
International Auxiliary Language Association

E ***International Auxiliary Language Association*** (*Asosiashon Internashonal di Lenguanan Auxiliar*) (IALA) tabata un organisashon merikano fundá na 1924 pa "promové estudio, diskushon i publisidat generalizá di tur e asuntunan envolví den e establesimentu di un idioma ousiliar, huntu ku investigashon i eksperimentashon ku por akselerá e establesimentu aki na un manera inteligente i riba fundeshi stabil." Aunke e tabata kreá pa determiná kua idioma ousiliar di un kampamentu amplio di kontestantenan tabata e mas adekuá pa komunikashon internashonal, el a determiná finalmente ku niun di nan no tabata na altura i a desaroyá su mes idioma, Interlingua.

IALA a sigui publiká material riba Interlingua te na 1953, ora ku su aktividatnan a ser asumí pa e nobo *Interlingua Division of Science Service*. IALA a disolvé algun tempu despues di 1956.
Toki Pona

**Toki Pona** (e nòmber ta tradusí komo "lenguahe di bon") ta un idioma artifisial kreá na 2001 dor di lingwista i traduktor kanades Sonja Lang den un periodo di depreshon personal severo. E ta un lenga eksperimental basá riba e siñansa di Tao i e prinsipio di minimalismo. Kontrario na lenganan ousiliar komo Esperanto e no ta destiná pa komunikashon internashonal ma, segun e outor, intenshoná pa pensamentu mas positivo. E kosmovishon di Toki Pona ta reflehá den su struktura i kontenido: e tin fonologia, gramátika i sintáksis simpel, su bokabulario tin solamente 125 palabra. 

Toki Pona tin 500 ~ 5000 papiadó.

## Ehèmpel

## Link eksterno
* Página web ofisial di Toki Pona
* Dikshonario Toki Pona
* lipu Wikipesija, ensiklopedia skirbí na Toki Pona
National Alliance

**National Alliance** (papiamentu: **Aliansa Nashonal**, abreviá NA) ta un partido polítiko na Sint Maarten. E partido a surgi for di un fushon di Sint Maarten Patriotic Alliance (SPA)  i National Progressive Party (NPP) na aña 2000 i ta un di e partidonan mas grandi di Sint Maarten.

## Historia elektoral
Na e elekshonnan di Parlamento di Antias Hulandes dia 18 di yanüari 2002, NA a logra 45,6% di e votonan den nan propio distrito elektoral. Ku esaki a gana 1 di e 3 asientonan asigná na Sint Maarten. Na 2006 e partido a gana un asiento adishonal.

Riba 10 di òktober 2010 e Antias Hulandes a keda disolbé i Sint Maarten a sigui komo pais outónomo den Reino Hulandes. Na e elekshonnan pa e promé parlamento di Sint Maarten, NA a terminá ku 7 asiento komo e partido mas grandi, pero a bai den oposishon. Poko despues Patrick Illidge, y na 2011 Frans Richardson, a sali for di e frakshon di NA y a keda ku nan asiento. Despues di e kaida di e gabinete di Wescot-Williams I, NA a bira un partner di koalishon den e di dos gabinete di Wescot-Williams (2012-2013).

Despues ku e isla a ser sutá dor di Orkan Irma na sèptèmber 2017, promé minister Marlin i algun di su ministernan a risibí un moshon di deskonfiansa pa nan papel den e negosiashonnan ku Hulanda pa e fondonan di sosten i e medidanan anti-froude. Mientras ku e ministernan por a keda, Marlin a wòrdu remplasá pa Rafael Boasman komo minister-presidente i a anunsia elekshonnan nobo. Dia 3 di yanüari 2018, Silveria Jacobs a keda elegí komo lider nobo di partido NA i e lider di lista. Na e elekshon di 26 di febrüari 2018, e partido a logra 4.139 voto, igual na 30.54% di e kantidat di voto emití. Ku esaki el a mantené su 5 asiento den parlamento i ta keda den oposishon.

E elekshon di yanüari 2020 ta hiba na un kambio di poder. Bou liderazgo di Silveria Jacobs NA ta mira un oumento fuerte di voto di 5 pa 6 asiento. Un koalishon entre e partido UPP i Aliansa Nashonal, ku Silveria Jacobs komo promé minister, ta wòrdu konkluí riba 11 di yanüari 2020. E promé minister nobo ta pone fin na e periodo di instabilidat na e isla dor di mantené su gobièrnu durante henter e periodo di mandato, un promé den dies aña. Den e elekshon di yanüari 2024 NA ta keda ku su posishon di partido mas grandi di Sint Maarten, apesar di pèrdè dos asiento. E partido,  sinembargo, lo liderá den oposishon despues ku un gobièrnu di kuater partido wòrdu formá entre e partidonan Unified Resilient St. Maarten Movement (URSM), Democratic Party (DP), Party for Progress (PFP), i Nation Opportunity Wealth (NOW), ku kada uno a logra dos asiento.

## Lider di partido
* William Marlin (2000-2018)
* Silveria Jacobs (2018-2024)
* Egbert Doran (desde 20 di sèptèmber 2024)
Party for Progress

**Party for Progress** (papiamentu: **Partido pa Progreso**, abreviá PFP) ta un partido polítiko na Sint Maarten.

PFP ta un partido di hóbennan ku a wòrdu fundá na 2019. E fundadó i lider di e partido ta Melissa Gumbs, yu muhé di eks-premier Marcel Gumbs. 

Na su debut den elekshon di 2020 partido PFP a logra dos asiento den e parlamento di Sint Maarten i ta bai den oposishon. Un partisipashon mas haltu entre hóbennan a duna e partido mas ku 10% di e botonan emití. A huramentá komo parlamentario Melissa Gumbs (tambe lider di frakshon) i Raeyhon Peterson. Den elekshon di 2024 e partido ta mantene su dos asiento pero ta bai di 1408 pa 1717 boto. Dos dia despues e ta sera un akuerdo di koalishon ku e partidonan Partido Demokrat (DP), Nation Opportunity Wealth (NOW) i Unified Resilient St. Maarten Movement (URSM) pa ku formashon di un gabinete nobo.